Diskografia Rihanny

Diskografia barbadoskej speváčky Rihanny obsahuje osem štúdiových albumov, jeden koncertný album, tri kompilácie, päťdesiattri singlov (vrátane trinástich singlov ako hosťujúci umelec a tri charitatívne single) a tridsaťštyri videoklipov. Od začiatku jej kariéry v roku 2005 predala celosvetovo 60 miliónov albumov a 215 miliónov singlov, čím sa stala jedným z najlepšie predávajúcich umelcov všetkých čias. Až 13 Rihanniných singlov sa dostalo na vrchol amerického singlového rebríčka Billboard Hot 100. Väčší počet singlov na čele rebríčka sa podarilo dostať už len Elvisovi Presleymu, Mariah Carey a The Beatles. Všetky jej albumy boli v Spojených štátoch certifikované ako platinové a multiplatinové od asociácie Recording Industry Association of America (RIAA) a celkovo sa ich v krajine predalo viac ako 10 miliónov kópií.
Rebríčky hitparád dobyla po prvýkrát v roku 2005 so singlom „Pon De Replay“, po podpísaní zmluvy s nahrávaciou spoločnosťou Def Jam Recordings. Jej debutový album "Music of the Sun" obsahuje prvky Karibského reggae, dancehallu a dance-popu. Druhým singlom z albumu sa stal „If It's Lovin' that You Want“. V roku 2015 sa z "Music of the Sun" celosvetovo predalo viac ako dva milióny kópií. Nasledujúci rok Rihanna vydala druhý štúdiový album "A Girl Like Me", ktorý bol viac popový. Z albumu sa celosvetovo predalo viac ako štyri milióny kópií. Z albumu vyšli štyri single: lámači rebríčok „SOS“ a „Unfaithful“, a tiež „We Ride“ a „Break It Off“. Videoklip pre skladbu „Unfaithful“ režíroval Anthony Mandler, a bol to jeden z mnohých videoklipov na ktorých spoločne spolupracovali. 
V roku 2007, Rihanna spolúčinkovala s J-Status a Shontelle na piesni „Roll It“ pred vydaním jej tretieho albumu "Good Girl Gone Bad". Album sa opäť posunul žánrovo k viac Európskemu dance-popu. Album zahŕňa single „Umbrella“, „Shut Up and Drive“, „Don't Stop the Music“ a „Hate That I Love You“. Ďalší rok vyšiel v reedícii pod názvom "Good Girl Gone Bad: Reloaded" s tromi novými skladbami. Nasledovali single „Take A Bow“, „Disturbia“ a „Rehab“. Do roku 2017 sa ho celosvetovo predalo viac ako deväť miliónov kópií. V rokoch 2008 a 2009 Rihanna spoluúčinkovala na singloch s Maroon 5, T.I., Jay-Z, Kanye West a taktiež spolupracovala aj na charitatívnej nahrávke „Just Stand Up!“.
V roku 2009 vyšiel štvrtý štúdiový album "Rated R", z ktorého sa celosvetovo predalo viac ako tri milióny kópií.
"Loud", jej piaty štúdiový album bol vydaný v novembri 2010. Prvý singel „Only Girl (In the World)“ dosiahol vrchol v rebríčkoch v pätnástich krajinách. Druhý singel „What's My Name?“ v spolupráci s Drakeom bodoval v Spojenom kráľovstve a v Spojených štátoch takisto na prvom mieste. Nasledujúce single boli „Raining Men“ v spolupráci s Nicki Minaj, „S&amp;M (Rihanna)|S&amp;M“, ktorý tiež dosiahol vrchol v americkom Billboard Hot 100, a taktiež „Man Down“ a „California King Bed“. „Cheers (Drink to That)“ nasledoval ako posledný šiesty singel z albumu. V roku 2011 sa tiež objavila singli Kanye Westa „All of the Lights“ a v singli „Fly“ od Nicki Minaj.
V novembri 2011 Rihanna vydala šiesty štúdiový album nazvaný "Talk That Talk". Prvým singlom z albumu sa stal „We Found Love“, na ktorom spolupracovala s Calvinom Harrisom, ktorý skladbu produkoval. Singel vládol rebríčkom v 29 krajinách. Aktuálne je v US Billboard Hot 100 desať týždňov, čím sa stal jej najdlhšie trvajúcim hitom na vrchole rebríčka a tiež najúspešnejším singlom jej kariéry. Druhý a tretí singel z albumu sú „You Da One“ a „Talk That Talk“ v spolupráci s Jay-Z. V roku 2012 Rihanna spoluúčinkovala na singloch „Princess of China“ od Coldplay a „Take Care“ od Drake.
Siedmy štúdiový album "Unapologetic "bol vydaný v roku 2012 a bol to jej prvý album, ktorý sa dostal na vrchol rebríčku Billboard Hot 200. Celkovo sa z albumu predalo celosvetovo viac ako štyri milióny kópií. Prvý singel z albumu „Diamonds“ mal veľký úspech, keďže sa dostal na vrchol hitparád v 20 krajinách. Nasledovali single „Stay“ v spolupráci s Mikky Ekko, „Pour It Up“ a „What Now“.
V roku 2016 vydala svoj ôsmy štúdiový album "Anti", ktorý sa taktiež dostal na vrchol rebríčku Billboard Hot 200.